Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4854

e) az időjárási tájékoztatások minden körülmények között pontosak és megbízhatóak legyenek. Megjegyzés: A repülésvégrehajtási kézikönyvben a repülésvezérlő rendszerek meghibásodása esetére meghatározott leszállási módszerek kizárhatják egyes leszállási helyek kitérőként történő igénybevételét. 2.3.4.4 Ajánlás – Amennyiben a szárazföldi kitérő helikopter repülőtér vagy leszállási hely eléréséhez szükséges tüzelőanyag mennyiség szállítása lehetséges, parttól távoli (vízfelszíni) kitérőket ne vegyenek igénybe. A parttól távoli (vízfelszíni) kitérőket ne vegyék igénybe kedvezőtlen időjárási körülmények között. 2.3.5 Időjárási körülmények 2.3.5.1 A látvarepülési szabályok szerint tervezett repülés végrehajtását ne kezdjék meg csak akkor, ha az érvényes időjárás-jelentések vagy az érvényes időjárás-jelentések és előrejelzések kombinációja azt jelzik, hogy az útvonalon vagy annak látvarepülési szabályok szerint tervezett repülési szakaszán a megfelelő időben az uralkodó időjárási körülmények olyanok lesznek, hogy a látás után történő repülésvégrehajtás szabályai (VFR) betarthatók lesznek. Megjegyzés: Amikor a repülést a látvarepülési szabályok szerint hajtják végre, az éjjel-látó megjelenítő készülék (NVIS) vagy egyéb a látást javító rendszerek használata nem csökkenti a 2.3.5.1 pontban előírt követelmények teljesítésének szükségességét. 2.3.5.2 A műszerrepülési szabályok szerint tervezett repülés végrehajtását ne kezdjék meg csak akkor, ha a rendelkezésre álló tájékoztatások szerint az érkezés várható időpontjában a tervezett leszállási helikopter repülőtéren, vagy ahol kitérő meghatározása is szükséges, legalább egy ilyen helikopter repülőtéren az uralkodó (időjárási) körülmények helikopter repülőtér üzemeltetési minimumnak megfelelőek vagy annál jobbak lesznek. Megjegyzés: Néhány állam gyakorlata szerint a repülés tervezési célokra magasabb minimumokat jelölnek meg arra az esetre, ha a helikopter repülőteret kitérőként választják szemben azzal, ha a helikopter repülőtér a tervezett leszállás helye. 2.3.5.3 Ismert vagy várható jegesedés körülményei között a repülést ne kezdjék meg, csak akkor, ha a forgószárnyas légijármű ilyen körülmények közötti üzemelésre van jogosítva és felszerelve. 2.3.5.4 Ismert vagy várható földi jegesedés körülményei között történő üzemelésre tervezett repülés ne szálljon fel mindaddig, amíg a forgószárnyas légijárművet jegesedés szempontjából nem vizsgálták felül és nem végezték el a megfelelő jégtelenítést vagy jégmentesítést. A jeget vagy más természetes szennyező anyagot úgy távolítsák el a forgószárnyas légijárműről, hogy az még közvetlenül a felszállás előtt is repülésre alkalmas állapotban legyen. Megjegyzés: A fentiekre vonatkozó tájékoztatót a Légijármű földi jégtelenítés végrehajtása kézikönyv (Doc 9640) tartalmazza. 2.3.6 Tüzelőanyag (üzemanyag) és olajkészlet 2.3.6.1 Minden forgószárnyas légijármű esetében — A repülés végrehajtását ne kezdjék meg csak akkor, ha az időjárási körülmények valamint a repülés során várható bármely késés figyelembevételével a forgószárnyas légijármű elegendő tüzelőanyagot és olajt szállít ahhoz, hogy a repülést biztonságosan be tudja fejezni. Ezen kívül az előre nem látható eseményekre való tekintettel szállítsanak tüzelőanyag és olaj tartalékot is. 2.3.6.2 Látvarepülési szabályok szerinti (VFR) üzemeltetés — A 2.3.6.1 pont előírásának megfelelően szállított tüzelőanyag és olaj mennyisége a látvarepülési szabályok szerint történő üzemeltetés esetében legalább annyi legyen, ami lehetővé teszi, hogy a forgószárnyas légijármű:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes